Patraso

eta|246x246ra|maldekstra|Patraso vidata el fortreso
Patraso (greke: Πάτρα, malnovgreke: Πάτραι Pátrai, latine Patrae, otomana turka lingvo: Ballıbadra) estas la tria plej granda urbo de Grekio, en la nordokcidento de la preskaŭinsulo Peloponezo. Dum antikvaj tempoj, ĝi estis la ĉefurbo de la regiono kaj - dum la romia epoko de Grekio - romia provinco Achaea. La urbo troviĝas 215 kilometrojn okcidente de la nacia ĉefurbo Ateno. Patraso konstruiĝis piede de la monto Panachaikon, borde de la Golfo de Patraso.

En 2011 la tuta komunumo de Patraso, pligrandigita dum la antaŭaj jaroj, enhavis 213984 loĝantojn en ĉirkaŭ 335 km2. Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας , 28.12.2012.

 Historio 
Laŭ la helena mitologio, Patraso estis fondita de la aĥajo Patreo (Πατρεύς, elp. Patreus), kiu fuĝis el Sparto, iĝis reĝo de la urbeto Aroe kaj unuigis ĝin kun du apudaj vilaĝoj, donante al la nova urbo sian nomon. Paŭzanio - Priskribo de Grekio - 1-a jarcento p.K. - 7.18.5. La vilaĝoj estis sep laŭ Strabono.

Historie, Patraso estis aĥaja urbeto kaj estas ankaŭ verŝajne ke ĝi formiĝis pro la unuiĝo de pluraj vilaĝoj.

En la 2-a jarcento a.K. la tuta Heleno falis sub la Romianoj. Patraso iĝis grava urbo en la areo, kun la nomo Patrae.

Ĉirkaŭ 1210 Vilhelmo de Champlitte konkeris la urbon, kiu apartenis al la Bizanca Imperio, kaj kreis la Aĥajan Princlandon. En la 15-a jarcento la urbo apartenis mallonge al la Venecia respubliko kaj poste al la Moreja despotlando; en 1458 la Otomana Imperio kaptis ĝin kaj tenis ĝin ĝis 1828, krom dum la jaroj de 1687 al 1715, kiam ĝi estis denove sub la Venecia respubliko.

Post 1828 Patraso estis ĉiam parto de Grekio.

Vidindaĵoj
 Arkeologia Muzeo de Patraso

Servoj
 Malferma Universitato Helena

 Famuloj 
En Patraso naskiĝis:
 en 1856 Matilde Serao itala verkistino kaj ĵurnalistino
 en 1859 Kostis Palamas greka poeto
 en 1913 Memos Makris greka-hungara skulptisto

kaj mortis:
 en la jaro 60 Sankta Andreo apostolo, martiro sub Nerono

 Partneraj urboj 
Inter la partneraj urboj estas ankaŭ
  Focșani / Fokschan / Foksány / פֿאָקשאַן [fokŝan] en Rumanio 

 Notoj kaj referencoj 

Kategorio:Urboj de Grekio
Kategorio:Aĥeo
Kategorio:Loĝlokoj de Okcidenta Grekio